Style (שיר)

"Style" (בעברית: "סִגְנוֹן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989.<ref name=":1"></ref><ref name=":2"></ref><ref name=":3"></ref> השיר יצא לאור ב-9 בפברואר 2015, על ידי חברות התקליטים ביג משין רקורדס וריפבליק רקורדס, כסינגל השלישי מתוך האלבום.<ref name=":1" /><ref name=":2" /><ref name=":3" /> סוויפט כתבה את השיר עם המפיקים שלו מקס מרטין, שלבאק ועלי פייאמי. מבחינה מוזיקלית, הוא משלב סוגות מוזיקליות כמו פאנק-פופ, פופ רוק, איטלו דיסקו וסינת'-פופ. מבחינה לירית, מילותיו הן דו-לשוניות; מבקרי ואתרי מוזיקה טענו כי מדובר בשיר העוסק בסטנדרט היופי ומערכות יחסים.

השיר ספג שבחים ביקורתיים מטעם מבקרי המוזיקה, שרבים מהם תיארו אותו כ"רגע השיא" באלבום. עם זאת, כמה מהם טענו שמילותיו קלישאתיות ורדודות. השיר קיבל מועמדות לפרס המוזיקה של APRA בקטגוריית "היצירה הבינלאומית של השנה", תוך שנכלל ברשימות סוף השנה של וילג' ווייס ופיצ'פורק. בארצות הברית, "Style" הגיע בשיאו למקום השישי במצעד הבילבורד הוט 100 והפך לסינגל השלישי ברציפות מ-1989 שעשה זאת. איגוד תעשיית ההקלטות האמריקאי העניק לו את תואר הפלטינה המשולשת, על מכירות של למעלה משלושה מיליון עותקים במדינה. "Style" נכנס לעשיריות פותחות בשלל מצעדים, תוך שקיבל שלל תארים במדינות כמו אוסטרליה וקנדה.

יוצר הסרטים קייל ניומן ביים את הווידאו קליפ של השיר, בו משתתף השחקן והדוגמן דומיניק שרווד, כמושא האהבה של סוויפט. הוא פורסם לראשונה ב-13 בפברואר 2015 וכלל בתוכו אווירה אפלה ומופשטת יותר בהשוואה לסינגלים הקודמים "Shake It Off" ו-"Blank Space" מ-1989. סוויפט כללה את "Style" ברשימות השירים של שניים מסיבובי ההופעות העולמיים שלה: "The 1989 World Tour" (2015) ו-"Reputation Stadium Tour" (2018).

== הפקה והוצאה ==
בהשראת מוזיקת הפופ של שנות ה-80 של המאה ה-20 וההתנסות שלה בסינתיסייזרים, תופים ושירה חופפת, החליטה טיילור סוויפט להתרחק מסוגת הקאנטרי שאפיינה את אלבומה הקודם Red, תוך שהחליטה לשלב הפקות פופ ב-1989.<ref></ref><ref></ref> תהליכי ההקלטות החלו באמצע שנת 2013, במקביל לתחילת סיבוב ההופעות העולמי של סוויפט, "The Red Tour".<ref></ref> סוויפט הודיעה בפברואר 2014 כי היא עובדת בשנית עם מקס מרטין ושלבאק, עמם שיתפה פעולה בשלושה שירים מ-Red.<ref></ref> השניים הפיקו שבע מתוך שלוש עשרה הרצועות במהדורה הסטנדרטית של האלבום; מרטין שימש גם כמפיק בפועל של האלבום, יחד עם סוויפט.<ref></ref>

"Style" נכתב במקור על ידי המפיק המוזיקלי עלי פייאמי והגיטריסט ניקלאס לונגפלט. לאחר מכן, השניים סיימו ליצור את קטע הכלי שלו בשילוב גיטרה, בהשראת דאפט פאנק. בהמשך, הציג פייאמי את קטע הכלי למקס מרטין באולפן ההקלטות שלו ולאחר שהתוודע על כך לסוויפט, היא החליטה להקליט אותו עבור האלבום. לבסוף, סוויפט, פייאמי, מרטין ושלבאק קיבלו את הקרדיט ככותבי השיר. ההפקה נעשתה על ידם, למעט סוויפט. מייקל אילברט וסם הולנד הקליטו את הרצועה באולפני MXM בסטוקהולם ובאולפני ההקלטות של קונוויי שבלוס אנג'לס, בסיועו של קורי בייס. המיקסינג שלו נעשה על ידי סרבן גניאה וג'ון האנס באולפני MixStar בווירג'יניה ביץ' והמאסטרינג נעשה על ידי טום קווין באולפני סטרלינג סאונד בניו יורק סיטי. "Style" היה לאחד מהשירים האחרונים שהופקו ונערכו עבור 1989.

השיר הושמע לראשונה בפרסומת ששודרה על ידי טארגט עבור 1989 ב-22 באוקטובר 2014.<ref></ref> ב-28 בדצמבר 2014, סקוט בורצ'טה, מנכ"ל חברת התקליטים לשעבר של סוויפט ביג משין רקורדס, קיים בטוויטר תשדיר בשידור חי במהלכו ענה על שאלות של מעריציה. כשנשאל מה לדעתו יהיה הסינגל השלישי מ-1989 הוא אמר שהוא תומך ב-"Style".<ref name=":4"></ref> ב-9 בפברואר 2015, ריפבליק רקורדס, בשותפות עם ביג משין רקורדס, שלחו את הרצועה לרדיו להיטים עכשוויים למבוגרים בארצות הברית והוא הופץ כסינגל השלישי מהאלבום.<ref></ref> למחרת, ריפבליק שלחה אותו גם לרדיו להיטים עכשוויים ולרדיו שירים קצביים.<ref></ref><ref></ref> השיר נשלח לרדיו הלהיטים העכשוויים באיטליה ב-3 באפריל 2015.<ref></ref>

== מוזיקה ומילים ==

"Style" הוא שיר סינת'פופ בעיקר.<ref></ref><ref></ref> ג'ייסון ליפשוטז מבילבורד הגדיר אותו כ"שיר פופ רוק",<ref name=":4" /> ואילו מייקל ווד מלוס אנג'לס טיימס וקיטי אמפייר מהאובזרבר, תיארו אותו כ"שיר פופ פאנק".<ref name=":5"></ref><ref name=":6"></ref> סם לנסקי מטיים כתב כי ל-"Style" יש אווירה המזכירה במקצת את הדיסקו של שנות ה-70 של המאה ה-20.<ref name=":7"></ref> הקטע הראשון של השיר נכתב באקורדים מסוג רה וסול מז'וריים, היוצרים אווירה שתוארה כ"קורנת באופן יחסי". החלק השני שלו, נכתב באקורד מסוג סי מינור שתואר כ"כזה המעניק תחושה של צער".<ref name=":14"></ref> כמו בשאר שירי 1989, השיר הזה כולל בתוכו סינתיסייזרים כבדים והדהודים קוליים, תוך שהוא תואר כ"שינוי דרמטי מסוגת הקאנטרי שאפיינה את סוויפט בעברה".<ref name=":9"></ref><ref></ref><ref></ref> הפזמון שלו מלווה בכלי מקלדת שונים.<ref name=":11"></ref> אלכסיס פטרידיס מהגרדיאן השוותה את הצלילים האלקטרוניים של השיר, לאלו המאפיינים את פסקול הסרט "דרייב" ואת האלבום Random Access Memories, של דאפט פאנק.<ref></ref>

מילותיו של השיר הן דו-לשוניות.<ref></ref> כמה ממבקרי המוזיקה טענו בהתחלה שהשיר "מדבר על סטנדרטים של רומנטיקה ויופי בצורה פלרטטנית".<ref name=":6" /><ref name=":7" /> מייקל ווד ציין את שורות הפתיחה "חצות / אתה בא לאסוף אותי, בלי פנסים" כעל רמיזה לקיום יחסי מין, נושא עליו סוויפט לא כתבה בעבר.<ref name=":5" /> השורות "יש בעיניים שלך מבט חלם בהקיץ המזכיר את ג'יימס דין / ויש לי את הדבר הקלאסי הזה על שפתיי האדומות שאתה אוהב" בפזמון, מתייחסות לשחקן ג'יימס דין משנות ה-50 של המאה ה-20.<ref name=":8"></ref> לדברי ספנסר קורנהאבר מהאטלנטיק, הן משקפות את סטנדרט היופי של ידועניות כמו מרילין מונרו וסינדי קרופורד.<ref name=":8" /> קורנהאבר העיר כי היופי ה"קלאסי" המוזכר בשיר כולל בתוכו עיסוק בגזע האדם,<ref name=":8" /> וזאת, בנוסף לכך שסשה גפן מ-Consequence of Sound טענה שמדובר בגזע הלבן בפרט.<ref name=":10"></ref>

פורסט ויקמן מסלייט הבחין כי נראה שהשיר עוסק ב"אופנות נצחיות", אך למעשה מתאר מערכת יחסים לא בריאה.<ref></ref> בהופעה חיה שהתקיימה במסגרת iHeartRadio ב-27 באוקטובר 2014, פירטה סוויפט את מחשבותיה בנוגע לכמה משורות השיר.<ref></ref> ארבעה ימים לאחר מכן, במהלך ריאיון ברדיו עם השדרן ראיין סיקרסט, היא חשפה כי "Style" נכתב בהשראת אחד ממושאי האהבה הקודמים שלה, אותו היא תיארה כאדם ש"אף פעם לא יצא מהאופנה". בהמשך, היא הסבירה שהשיר עוסק במערכת יחסים במהלכה קרו שלל מחדלים הן מצידה והן מצד בן זוגה באותה העת, תוך שהרחיבה כי הוא עוסק במודעות של כל אחד מהם. ישנן כמה שורות בהן הודגשה בגרותה של סוויפט לטענת המבקרים והן:

== ביקורת ==
השיר ספג שבחים ביקורתיים רבים עם יציאתו. קיטי אמפייר מהאובזרבר כינתה אותו כשיר "מחלחל" והוסיפה שהוא "מספק בכל רמה".<ref name=":6" /> קורי ביזלי מ-PopMatters התרשם מעזיבתה של סוויפט את סוגת הקאנטרי, עבור סוגות חדשות ש"מתאימות לה כמו כפפת עור מרופדת בקשמיר" והוסיף שמדובר בשיר "ללא רבב".<ref></ref> בנג'מין בולס מ-Now בחר ב-"Style" כגולת הכותרת של האלבום.<ref></ref> ג'ואי גררה מ-Houston Chronicle שיבח את השיר ותיאר אותו כ"משכנע".<ref></ref> מייקל ווד מלוס אנג'לס טיימס כינה את אותו כגולת הכותרת של האלבום גם כן, בזכות האווירה ה"חושנית" שלו.<ref name=":5" /> רוברט לידהם מ-Drowned in Sound שיבח את נושאו של השיר, והוסיף כי סוויפט מציגה גישה חיובית ואופטימית.<ref></ref>

ג'ון קרמניקה מהניו יורק טיימס הגדיר את "Style" כ"רגע השיא" של 1989 והוסיף כי "הוא מציג את בגרותה הפראית, המעוותת והמחודדת של סוויפט ביחס לאלבומיה הקודמים".<ref name=":9" /> ריצ'רד ס. מבילבורד שיבח את "Style" על כך שהציג את "כתיבת השירים של סוויפט במלוא טהרתה", והוסיף שהוא מעורר "עולמות של רגש" אף על פי שהמבנה שלו בסיסי.<ref></ref> אנדי גיל מאינדפנדנט תיאר את נושא השיר כ"פיקנטי", וטען שמדובר בשיר אלקטרופופ.<ref></ref> אלי ולופ מ-The Philadelphia Inquirer ראתה את מילות השיר כ"רדודות" אך החמיאה לצליל שלו כ"אהוב עליה באלבום".<ref></ref> סשה גפן מ-Consequence of Sound שיבחה את סגנונותיו המוזיקליים של השיר, אך מתחה ביקורת על נושא סטנדרט היופי ("הגזע הלבן") בו הוא לכאורה עוסק, תוך שטענה שמדובר בקלישאה הפוגעת בחביבות של האלבום.<ref name=":10" />

בפיצ'פורק דורג "Style" במקום ה-50 ברשימת "100 הרצועות הטובות ביותר לשנת 2014".<ref name=":11" /> ג'ורדן סרג'נט אחד מהמבקרים שם, כתב כי השיר "כולל בתוכו דימויים וזאת, בנוסף לכך שסוויפט מדברת על רומנטיקה מערבית".<ref name=":11" /> השיר דורג במקום ה-24 ברשימת "Pazz & Jop" שפורסמה בשנת 2015. (הרשימה היא סקר ציבורי שמתפרסם על ידי וילג' ווייס)<ref></ref> בטקס פרסי ה-BMI לשנת 2016, השיר היה לאחד מהשירים עטורי הפרסים שזיכו את סוויפט בתואר של "כותב/ת השירים של השנה".<ref></ref> בנוסף, "Style" קיבל מועמדות בקטגוריית "היצירה הבינלאומית של השנה" בטקס פרסי המוזיקה של APRA לשנת 2016.<ref></ref> בשנת 2020, האנה מילריאה מ-NME מיקמה את השיר בין עשרת השירים הטובים ביותר של סוויפט, וסימנה אותו כ"סוויפט במיטבה".<ref name=":12" /> ברולינג סטון הוא דורג במקום ה-39 ברשימת "כל 206 השירים של טיילור סוויפט, לפי דירוג".<ref name=":0"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|18
|<ref></ref>
|-
|פיצ'פורק
|100 הרצועות הטובות ביותר לשנת 2014
|50
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|39
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|12
|<ref></ref>
|-
|NME
|השירים הטובים ביותר של טיילור סוויפט, לפי דירוג
|9
|<ref name=":12"></ref>
|-
|Paste
|158 השירים הטובים ביותר של טיילור סוויפט, לפי דירוג
|15
|<ref></ref>
|-
|Uproxx
|50 השירים הטובים ביותר של טיילור סוויפט, מדורגים
|3
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|15
|<ref></ref>
|}

== הצלחה מסחרית ==
"Style" דורג לראשונה במקום ה-60 במצעד הבילבורד הוט 100 ב-15 בנובמבר 2014, עם צאת האלבום בו הוא נכלל, 1989.<ref></ref> לאחר ביצועה של סוויפט ל-"Style" בתצוגת האופנה של ויקטוריה'ס סיקרט לשנת 2014, השיר נכנס שוב למצעד, ודורג במקום ה-75 ב-27 בדצמבר 2014.<ref></ref> לאחר שסקוט בורצ'טה (המנכ"ל לשעבר של ביג משין רקורדס), הודיע כי הוא בעד הוצאת "Style" כסינגל בדצמבר 2014, הוא הגיע למקום ה-39 במצעד 40 שירי המיינסטרים, ב-12 בינואר 2015.<ref></ref> השיר הגיע למקום העשירי במצעד הבילבורד הוט 100 ב-28 בפברואר 2015 והפך לשיר השלישי ברציפות מ-1989 שעשה זאת, כשקודמיו היו "Shake It Off" ו-"Blank Space".<ref></ref> הוא הגיע למקום השישי בשיאו ב-21 במרץ 2015.<ref name=":13"></ref>

השיר זכה להצלחה גם בשאר מצעדי הבילבורד, והגיע למקום הראשון בשלושה מצעדים: מצעד 40 שירי המיינסטרים,<ref name=":13" /> מצעד 40 השירים למבוגרים,<ref name=":13" /> ומצעד השירים העכשוויים למבוגרים.<ref name=":13" /> "Style" היה היה השיר השביעי המצליח ביותר במצעד שירי הרדיו של בילבורד לשנת 2015, עם למעלה מ-3,163 מיליארד האזנות ו-550,000 השמעות לאורך כל השנה.<ref></ref> הוא קיבל את תואר הפלטינה המשולשת על ידי איגוד תעשיית ההקלטות האמריקאי (RIAA), על מכירות של למעלה משלושה מיליון עותקים, בהתבסס על מכירות והזרמת מדיה.<ref></ref> עד נובמבר 2017, "Style" נמכר בלמעלה מ-2.2 מיליון עותקים דיגיטליים בארצות הברית בלבד.<ref></ref>

בקנדה, הגיע השיר בשיאו למקום השישי במצעד קנדה הוט 100,<ref name=":13" /> תוך שקיבל את תואר הפלטינה המשולשת על ידי איגוד תעשיית ההקלטות הקנדי (Music Canada), על מכירות של למעלה מ-240,000 עותקים במדינה.<ref></ref> "Style" זכה להצלחה מתונה באירופה, כאשר דורג בעשירייה הפותחת במצעד השירים של סקוטלנד (9).<ref></ref> הוא דורג גם במצעדי השירים שבצ'כיה (11),<ref></ref> פולין (13),<ref></ref> סלובקיה (14),<ref></ref> והונגריה (18).<ref></ref> השיר דורג במקום ה-21 במצעד הסינגלים הבריטי וקיבל את תואר הפלטינה על ידי איגוד תעשיית ההקלטות הבריטי (BPI), על מכירות של למעלה מ-600,000 עותקים במדינה.<ref></ref><ref></ref> הוא זכה להצלחה מסחרית גדולה יותר באוקיאניה, כאשר הגיע בשיאו למקום השמיני וה-11 במצעד הסינגלים האוסטרלי ומצעד הסינגלים הניו זילנדי, בהתאמה.<ref></ref><ref></ref> הוא קיבל את תואר הפלטינה הכפולה על ידי איגוד תעשיית ההקלטות האוסטרלי (ARIA), על מכירות של למעלה מ-140,000 עותקים במדינה,<ref></ref> תוך שקיבל את תואר הזהב על ידי איגוד תעשיית ההקלטות הניו זילנדי (RMNZ), על מכירות של למעלה מ-7,500 עותקים במדינה.<ref></ref> בנוסף, הוא כבש את פסגת מצעד השירים שבדרום אפריקה.<ref></ref>

== וידאו קליפ ==
יוצר הסרטים האמריקאי קייל ניומן ביים את הווידאו קליפ של "Style", שצולם בלוס אנג'לס בארבעה ימים בקיץ 2014.<ref></ref><ref name=":15"></ref> לפני הוצאתו, פרסמה סוויפט ברשתות החברתיות שלה טיזרים וקטעים מתוכו.<ref></ref> היא תכננה להציג אותו במהלך תוכנית הטלוויזיה "בוקר טוב אמריקה" בבוקר 13 בפברואר 2015, אך ערוץ המוזיקה הקנדי Much שידר אותו כבר בחצות.<ref></ref><ref></ref> סוויפט העלתה את הקליפ לערוץ ה-Vevo שלה באותו היום.<ref name=":16"></ref> בקליפ מגלם השחקן והדוגמן הבריטי דומיניק שרווד את מושא אהבתה של סוויפט.<ref></ref> סוויפט יצרה עמו קשר באמצעות הודעת טקסט שנשלחה חודש לפני הצילומים; השניים הכירו באמצעות חברים משותפים. בסמוך לצילומי הקליפ, הצטלם שרווד לסרט "Take Down", אשר שמו שונה בהמשך ל-"Billionaire Ransom".<ref name=":15" /> הסרט הופץ לבסוף בשנת 2016.<ref></ref>[[דומיניק שרווד, המגלם את מושא אהבתה של סוויפט בקליפ.|ימין]]לקליפ אין נרטיב ברור, אך הוא מציג פלאשבקים שונים של סוויפט ומושא אהבתה על שפת הים, ביער ובנסיעה ברכב.<ref name=":14" /> בסצנות מסוימות, חלקיה השבורים של המראה, דרכם רואים סוויפט ושרווד זה את זה, מסמלים זיכרונות ממערכת יחסים ישנה.<ref name=":17"></ref> בתקשורת ציינו ושיבחו את האווירה האפלה, המופשטת והחושנית שלו, בהשוואה לקליפים של "Shake It Off" ו-"Blank Space".<ref name=":14" /><ref name=":16" /><ref></ref> קלסי מקיני מ-Vox סברה כי סוויפט אימצה את מיניותה, תוך שימוש ב"דימויים חושניים" שהציגו את בגרותה כאמנית.<ref name=":14" /> אמילי לינדנר מ-MTV כינתה את הקליפ כ"בוגר, בטוב טעם וסקסי".<ref name=":17" /> ספנס קורנהאבר מהאטלנטיק העיר כי "סוויפט הביעה והציגה את מיניותה בצורה שמרנית יותר בהשוואה לבנות דורה".<ref name=":8" /> היילי ספנסר מ-InStyle תיארה את זה כ"סרטון הקולנועי ביותר של סוויפט עד באותה התקופה".<ref></ref>

כמה סצנות מהקליפ המציגות את סוויפט ושרווד במצבים שונים, הושוו לקטע הפתיחה של סדרת הפשע "בלש אמיתי".<ref name=":14" /><ref></ref><ref></ref> מייקל דריסקול מוול סטריט ג'ורנל, השווה את האווירה בקליפ לאווירה שהייתה בקליפים של שירי הפופ בשנות ה-80 של המאה ה-20, תוך שהדגיש בפרט את "Wicked Game" של כריס אייזק, משנת 1989.<ref></ref> מייקל ווד מלוס אנג'לס טיימס תיאר את החזותיות של הקליפ כ"מחווה מצמררת" לסרט המסתורין של דייוויד לינץ' "מלהולנד דרייב", משנת 2001.<ref></ref>

נכון לינואר 2024, מונה הצפיות של הקליפ עומד על למעלה מ-800 מיליון צפיות,<ref></ref> מה שהופך אותו לקליפ השביעי של סוויפט עם מרבית הצפיות<ref></ref>, ולאחד מהקליפים הנצפים ביותר בשנת 2015.<ref></ref>

== הופעה וגרסאות כיסוי ==
סוויפט מופיעה עם השיר ב-"[[The 1989 World Tour".]]
סוויפט ביצעה לראשונה את "Style" בשידור חי במסגרת "", שהתקיים על גג בניין אמפייר סטייט, בחסות ו-iHeartRadio ב-27 באוקטובר 2014.<ref></ref> ב-2 בדצמבר היא ביצעה את השיר יחד עם "Blank Space" בתצוגת האופנה של ויקטוריה'ס סיקרט 2014, בלונדון.<ref></ref> "Style" נכלל ברשימת השירים של סיבוב ההופעות העולמי של סוויפט "The 1989 World Tour", שנועד לעזור בקידום האלבום, 1989.<ref></ref> ב-23 באפריל 2019 ביצעה סוויפט גרסה אקוסטית לשיר במרכז לינקולן לאמנויות הבימה במהלך חגיגת טיים 100, במהלכה זכתה לכבוד והוגדרה כאחת מ-"100 האנשים המשפיעים ביותר" לאותה השנה.<ref></ref> ב-9 בספטמבר באותה השנה, ביצעה סוויפט את השיר בהופעה חד-פעמית שאירעה בפריז, צרפת.<ref></ref>

זמר הרוק ריאן אדמס הקליט מחדש את כל שירי האלבום 1989, וביניהם גם את "Style".<ref name=":18"></ref> לבסוף, הוציא את אלבומו החמישה עשר 1989, שנקרא על שם אלבומה של סוויפט.<ref name=":18" /> אדמס שינה את הליריקה המקורית של השיר כאשר השמיט את שמו של ג'יימס דין, לטובת אזכור האלבום Daydream Nation, של להקת הרוק האלטרנטיבי סוניק יות'.<ref></ref> בנוסף לכך, הוא שינה את הלחן של השיר והפך אותו לשיר שתואר כ"שיר המכיל כמה סגנונות של רוק". גרסתו הסופית ל-"Style" הושוותה לשירים שונים, כמו שיריה של להקת יו 2 והסולן שלה, בונו.<ref></ref><ref></ref> אנני זלסקי מ-The A.V. Club טענה שגרסתו "משובחת" ובולטת ב-1989.<ref></ref> ג'רמי וינוגרד מ-Slant Magazine, לעומת זאת, כינה את גרסתו כ"שיר גרוע של יו 2".

ב-11 ביולי 2019, במהלך "קונצרט המוזיקה של אמזון" שהתקיים בניו יורק, ביצעה סוויפט את השיר.<ref></ref> בנוסף לכך, הקליטו דווין דוסון ולואיזה וונדורף מאשאפ המורכב מ-"Style" ומ-"Blank Space".<ref name=":19"></ref> הוא הועלה לערוץ היוטיוב של לואיזה, תוך שהצלחה להצלחה רבה כאשר צבר למעלה מ-38 מיליון צפיות.<ref name=":19" />

== קרדיטים וצוות ==
כל הקרדיטים שלהלן לקוחים מהערות האלבום של 1989.
;מיקומי הקלטה
* הוקלט בשנת 2014 באולפני MXM (סטוקהולם, שוודיה) ובאולפני ההקלטות של קונוויי (לוס אנג'לס, קליפורניה)
* המיקסינג נעשה באולפני MixStar (וירג'יניה ביץ', וירג'יניה)
* המאסטרינג נעשה בסטרלינג סאונד (ניו יורק)

;צוות

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
! rowspan="3" |ארצות הברית
|9 בפברואר 2015
|רדיו שירים עכשוויים למבוגרים
| rowspan="3" |ביג משין • ריפבליק
|
|-
| rowspan="2" |10 בפברואר 2015
|רדיו להיטים עכשוויים
|
|-
|רדיו שירים קצביים
|
|-
!איטליה
|3 באפריל 2015
|רדיו שירים עכשוויים
|ביג משין • יוניברסל
|
|}

== Style (Taylor's Version) ==
=== מיקומי שיא ===

=== נתוני מכירות ===

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2015
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי עלי פייאמי
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירים על ביגוד ואופנה
קטגוריה:שירים על שיער
קטגוריה:שירי איטלו דיסקו
קטגוריה:שירי סינת'-פופ אמריקאיים
קטגוריה:שירי פופ רוק אמריקאיים
קטגוריה:שירי כסף בממלכה המאוחדת
קטגוריה:סינגלים בהוצאת ביג משין רקורדס
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס